section_heading: Carcel Modelo
paragraph_text: U potpunosti svjestan što Muse proživljava, predsjednik George H. W. Bush obećao je da će ovaj Amerikanac biti izbavljen. S ovom donesenom odlukom, prepušteno je vojnim zapovjednicima kako će se to provesti dalje. Bilo je brzo odlučeno da će zadatak dobiti elitna protuteroristička jedinica Delta Force, službeno poznata kao 1. operativni odred specijalnih snaga–Delta (1st SFOD-D), u suradnji sa 160. avijacijskom regimentom za specijalne operacije (160th SOAR) i s potporom bojnog aviona AC-130 kojeg će pružati 1. krilo za specijalne operacije.